laion/Wikipedia-Exotic huggingface dataset:
16 დეკემბერი

16 დეკემბერი — გრიგორიანული კალენდრის 350-ე დღე (ნაკიან წლებში – 351-ე დღე). წლის ბოლომდე დარჩენილია 15 დღე. 1431 : ჰენრი VI ინგლისისა საფრანგეთის მეფედ აკურთხეს პარიზის ღვთისმშობლის ტაძარში. 1773 : ბოსტონის ჩაის სმა - თავისუფლების შვილების წევრები გადაცმული მოჰავკებად ჩაის ყუთებს ბოსტონის ყურეში ყრიან ჩაის აქტის მიმართ პროტესტის ნიშნად. 1879 : ტრანსვაალის რესპუბლიკა გამოცხადდა. 1899 : მილანში დაარსდა იტალიური საფეხბურთო გრანდი მილანი. 1916 : პეტერბურგში შეთქმულებმა დიდი თავადის, დიმიტრი პავლეს ძის, მეთაურობით გრიგორი რასპუტინი მოკლეს. 1985 : ნიუ-იორკის პაფია - პოლ კასტელანო და თომას ბილოტი მოკლეს ჯონ გოტის დაკვეთით, რითაც მან გამბინოს ოჯახის მმართველობა მიიღო. 1986 : აჯანყება ყაზახეთის კომპარტიის წინააღმდეგ - ჟელტოქსანი - პირველი ნიშანი ეთნიკური უთანხმოებებისა გორბაჩოვის პერიოდში. 1989 : ქალაქ ტიმიშოარას საკათედრო ტაძრის მოედანზე შექმნილი აურზაურით რუმინეთის რევოლუცია იწყება. 1991 : ყაზახეთმა საბჭოთა კავშირისგან დამოუკიდებლობა გამოაცხადა. 2008 : კახა ლომაია ირაკლი ალასანიას ცვლის გაეროში საქართველოს ელჩის პოსტზე. 2011 : რუსეთი მსოფლიო სავაჭრო ორგანიზაციის წევრი გახდა. 2012 : იაპონიის საპარლამენტო არჩევნებში ლიბერალურ-დემოკრატიული პარტიის გამარჯვების შედეგად პარტიის ლიდერი სინძო აბე ქვეყნის პრემიერ-მინისტრად აირჩიეს. 2018 : სალომე ზურაბიშვილი ოფიციალურად შეუდგა საქართველოს პრეზიდენტის უფლებამოსილების შესრულებას; ინაგურუაცია თელავში, ერეკლე II-ის სასახლის ეზოში გაიმართა. ბელგიის პრემიერ-მინისტრი შარლ მიშელი თანამდებობიდან გადადგა. 1770 : ლუდვიგ ვან ბეთჰოვენი — გერმანელი კომპოზიტორი, პიანისტი და დირიჟორი (გ.1827) 1775 : ჯეინ ოსტინი — ინგლისელი მწერალი (გ. 1817) 1790 : ლეოპოლდ I — ბელგიის მეფე 1867 : შიო არაგვისპირელი — ქართველი მწერალი-ნოველისტი (გ.1926) 1917 : არტურ კლარკი — ინგლისელი მწერალი 1898 : ტრეტიაკოვი, პაველ — რუსი ფილანტროპი. 1916 : გრიგოლ რასპუტინი — რუსი გლეხი 1921 : კამილ სენ-სანსი — ფრანგი კომპოზიტორი, პიანისტი, ორგანისტი და დირიჟორი. 1922 : გაბრიელ ნარუტოვიჩი — პოლონეთის პრეზიდენტი 1922 : ელიეზერ ბენ იეჰუდა — ებრაული ენის ამაღორძინებელი, თანამედროვე ივრითის ერთ-ერთი ფუძემდებელი 1965 : მოემი, უილიამ სომერსეტ — ინგლისელი მწერალი. 1981 : ჟაროვი, მიხეილ — საბჭოთა ეპოქის რუსი მსახიობი და რეჟისორი. 2001 : ჰაიმი, შტეფან — გერმანელი მწერალი. მართლმადიდებელი ეკლესია აღნიშნავს შემდეგი წმინდანების ხსენების დღეს: სოფონია წინასწარმეტყველი თეოდულე კონსტანტინოპოლელი იოანე მდუმარე თეოდორე ალექსანდრიელი სხვა თვეები:
გიორგი კურტანიძე (მრავალმნიშვნელოვანი)

კურტანიძე შეიძლება აღნიშნავდეს: გიორგი კურტანიძე — თბილისის ფოლად-თუჯსამსხმელო ქარხნის ბრიგადირი. გიორგი კურტანიძე — ფეხბურთელი გიორგი კურტანიძე — მოჭიდავე
ნაზი კანი

ნაზი კანი (ფრანგ. La peau douce) — ფრანსუა ტრიუფოს 1964 წლის რომანტიკული დრამა. ფილმი გადმოსცემს წარმატებული მწერლის ამბავს, რომელიც გაიცნობს ლამაზ სტიუარდესას და მასთან რომანს გააბამს, მიუხედავად იმისა, რომ მწერალი დაქორწინებულია. ფილმი ნომინირებული იყო ოქროს პალმის რტოზე. „ნაზი კანი“ — კინოფილმების ინტერნეტ-მონაცემთა ბაზა (ინგლისური) „ნაზი კანი“ — Allmovie-ზე „ნაზი კანი“ — TCM-ის მონაცემთა ბაზაში „ნაზი კანი“ — Rotten Tomatoes
მიხეილ ჯიშკარიანი

მიხეილ ჯიშკარიანი (დ. 1 ნოემბერი, 1969, სოხუმი, საქართველოს სსრ) — ქართველი ფეხბურთელი, საქართველოს ეროვნული ნაკრების ყოფილი თავდამსხმელი. ამჟამად არის თბილისის „დინამოს“ სპორტული კოორდინატორი. საქართველოს ეროვნულ ნაკრებში 1992–1994 წლებში ჩაატარა 2 მატჩი. მისი შვილი, მიხეილ ჯიშკარიანი უმცროსი ასევე ფეხბურთელია. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი national-football-teams.com-ზე (ინგლისური) სტატისტიკა Klisf-ზე[მკვდარი ბმული] (რუსული) ინტერვიუ Sport-express.ru-სთან (რუსული) პროფილი Gfhistory.ge–ზე დაარქივებული 2016-03-05 საიტზე Wayback Machine. (ქართული ენა) ფოტოალბომი Gfhistory.ge–ზე დაარქივებული 2016-03-04 საიტზე Wayback Machine. (ქართული ენა) მიხეილ ჯიშკარიანი იუბილარია (თბილისის „დინამოს“ ოფიციალურ საიტზე (ქართული ენა) ↑ http://www.rsssf.com/intldetails/1994e2.html
ტროპიკული სარტყლები

ტროპიკული სარტყლები — ორი გეოგრაფიული სარტყელი ჩრდილოეთ და სამხრეთ ნახევარსფეროში, სუბტროპიკულსა და სუბეკვატორულ სარტყლებს შორის. ტროპიკული სარტყლებისთვის დამახასიათებელია კონტინენტებზე უდაბნოსა და ნახევარუდაბნოს ლანდშაფტი, ხოლო ოკეანეში — წყლის მაღალი ტემპერატურა და მარილიანობა. ტიპურია ჰაერის ანტიციკლონური ციკრულაცია. დაბალი შეფარდებითი ტენიანობა, მცირე მოღრუბლულობა. ამის შედეგია მზის ჯამური რადიაციის მაღალი სიდიდეები 580—920 კჯ/სმ² (140—220 კკალ/სმ² —მაქსიმალური დედამიწისათვის) და ამავე დროს შედარებით დაბალი რადიაციული ბალანსი 250 —290 კჯ/სმ² (60—70 კკალ/სმ²) წელიწადში, აგრეთვე საშუალო დღეღამური და თვიური ტემპერატურების დიდი ამპლიტუდები. ვაკეზე ყველაზე თბილი თვეების საშუალო ტემპერატურებია 30—35°C, ცივისა — არანაკლებ 10°C. ნალექები 50—200 მმ წელიწადში. ტროპიკული სარტყლებში კონტინენტზე 4 სექტორს გამოყოფენ: აღმოსავლეთი ოკეანისპირა — ნოტიო, ჭარბობს ტყის ლანდშაფტი: აღმოსავლეთი გარდამავალი — ნათელი ტყისა და ბუჩქნარის ლანდშაფტები; შიგაკონტინენტური და დასავლეთ ოკეანისპირა — სადაც გაბატონებულია უდაბნო და ნახევარუდაბნო. კონტინენტების ტროპიკული სარტყლებში აღმოსავლეთიდან დასავლეთით მცირდება ჩამონადენის ფენა (100 მმ-დან რამდენიმე მმ-მდე) და მდინარეთა წყლიანობა; შიგაკონტინეტურ და დასავლეთ ოკეანისპირა სექტორებში ჩამონადენი ეპიზოდურია. აღმოსავლეთ ნაწილებში გაბატონებულია ქიმიური გამოფიტვა და ეროზიული პროცესები, დასავლეთში კი — ფიზიკური გამოფიტვა და დეფლაცია. დასავლეთისაკენ თანმიმდევრულად ცვლიან ერთმანეთს გაესწრებული ლატერიტული, ცვალებადად ნოტიო ტყის წითელი ნიადაგები, ნათელი ტყისა და სავანის ყავისფერ-წითელი და წითელ-მურა ნიადაგები; შიგაკონტინენტურ სექტორებში დასავლეთითაც უდაბნოს პრიმიტიული ნიადაგებია. აღმოსავლეთიდან დასავლეთისაკენ იცვლება მცენარეული ფორმაციებიც: შერეული (ფოთოლმცვივანი-მარადმწვანე) ტყე, მუსონური (ფოთოლმცვივანი) ტყე, ნათელი ტყე ან სავანა, მშრალი ტყე და ქსეროფილური ბუჩქნარი, ნახევარუდაბნოსა და უდაბნოს მყენარეულობა. ამავე მიმართულებით შესაბამისად იცვლება და მცირდება ცხოველთა სამყაროც. ტროპიკული სარტყლებში მკაფიოდაა გამოხატული სიმაღლებრივი სარტყლურობის სპექტრები. ოკეანის აკვატორიაში ტროპიკული სარტყლებისთვის დამახასიათებელია მაღალი რადიაციული ბალანსი — 418 კჯ/სმ² (100 კკალ/სმ²) წელიწადში, ინტენსიური აორთქლება, წყლის მაღალი მარილიანობა (37%-მდე), პლანქტონის სიმცირე (25 მგ/მ³). 35—40 მ სიღრმემდე 18,5—23°C ტემპერატურის წყალში ვითარდება მარჯნის რიფები. ტროპიკული სარტყლების ტერიტორია ძირითადად სუსტადაა დასახლებული და ათვისებული. უკეთაა ათვისებული აღმოსავლეთ ოკეანისპირა სექტორი, განსაკუთრებით აზიაში, სადაც სარწყავი და ტერასული მიწათმოქმედება და საპლანტაციო მეურნეობაა, წარმოებს ტყის დამუშავება და ბუნებრივი ლანდშაფტები თითქმის მთლიანად შეცვლილია. ტროპიკები ქართული საბჭოთა ენციკლოპედია, ტ. 10, თბ., 1986. — გვ. 58.
ყაზახეთის შეიარაღებული ძალები

ყაზახეთის შეიარაღებული ძალები (ყაზახ: Қазақстанның Қарулы күштері / Qazaqstannıñ Qarwlı küşteri) — ყაზახეთის აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს ყაზახეთის სუვერენიტეტი, დაიცვას მისი სახმელეთო ტერიტორიები, ტერიტორიულ წყლები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია სახმელეთო ძალები, სამხედრო-საჰაერო ძალები, სამხედრო-საზღვაო ძალები, რესპუბლიკური გვარდია, შსს-ის შინაგანი ჯარები, ყაზახეთის საზღვრის დაცვის სამსახური. ყაზახეთის სამხედრო ძალებს ქვეყნის პრეზიდენტი ნურსულთან ნაზარბაევი და თავდაცვის მინისტრი ადილბეკ ჯაკსიბეკოვი ხელმძღვანელობს. აღჭურვილობას უდიდესი ნაწილი ყაზახეთის სამხედრო ძალებმა ქვეყნის ტერიტორიაზე განლაგებული წითელი არმიისგან მემკვიდრეობით, სსრკის დაშლის შემდეგ მიიღო. მათ შორის T-54, T-62, T-72, ბმპ-1/ბმპ-2, MT-LB და BM-21 გრადი. ქვეყნის სამხედრო-საჰაერო ძალების (პერსონალი: 12 000 ჯარისკაცი, მათ შორის საჰაერო თავდაცვის პერსონალი) შემადგენლობაში დაფრინავს 39 მიგ-29, 42 მიგ-31, 18 სუ-27 და 40 სუ-24. ქვეყნის სამხედრო-საზღვაო ძალების (პერსონალი: 3000 ჯარისკაცი) შემადგენლობაშია 14 საპატრულო ნავი. ყაზახეთის სამხედრო ბიუჯეტი 2010 წელს შეადგენდა მშპ-ის 1.1% პროცენტს, $1.648 მილიარდ დოლარს (FY11). ქვეყანას ჰყავს რეგულარული არმია 109 500 ჯარისკაცისა და სარეზერვო არმია 378 000 რეზერვისტის შემადგენლობით. ↑ 1.0 1.1 SIPRI Publications. დაარქივებულია ორიგინალიდან — 2016-01-23. ციტირების თარიღი: 2013-12-04.
ყარაღანდის ოლქი

ყარაღანდის ოლქი (ყაზახ. Қарағанды облысы) — ოლქი ცენტრალურ ყაზახეთში. ადმინისტრაციული ცენტრია ყარაღანდა. დასავლეთიდან ესაზღვრება კოსტაინაის და აქტობეს ოლქები, ჩრდილოეთიდან — აკმოლისა და პავლოდარის ოლქები, აღმოსავლეთიდან — აღმოსავლეთ ყაზახეთის ოლქი, ხოლო სამხრეთიდან — ალმათის, ჟამბილის, სამხრეთ ყაზახეთისა და ყიზილორდის ოლქები. ყაზახეთის ადმინისტრაციული დაყოფა ყარაღანდის ოლქის ოფიციალური საიტი ↑ https://web.archive.org/web/20221208090334/https://akorda.kz/ru/o-naznachenii-bulekpaeva-ek-811820
ტროპიკული სარტყლების ნახევარუდაბნოს ზონები

ტროპიკული სარტყლების ნახევარუდაბნოს ზონები, გაუდაბნოებული სავანები — ტროპიკების ბუნებრივი ზონები, სადაც გაბატონებულია ნახევარუდაბნოს ლანდშაფტი. ვრცელდება ჩრდილოეთ ნახევარსფეროს ტროპიკულ უდაბნოების სამხრეთ და სამხრეთ ნახევარსფეროს ასეთივე უდაბნოების ჩრდილოეთ პერიფერიის გასწვრივ, შიგაკონტინენტურ და დასავლეთ ოკეანისპირა სექტორებში, აგრეთვე უდაბნო ღრმულების განაპირა უფრო ნოტიო ნაწილში. გავრცელებულია აფრიკაში — საჰარის სამხრეთით, აგრეთვე ნამიბის უდაბნოს დანესტიანებულ უბნებზე და კალაჰარის უდაბნოს ჩრდილო-აღმოსავლეთით; აზიაში — არაბეთის ნახევარკუნძულზე, ინდოეთსა და პაკისტანში (თარის ვაკის გარე ფართო ზოლი); სამხრეთ ამერიკაში — ატაკამის უდაბნოს ჩრდილოეთ და ბრაზილიის ზეგნის ჩრდილო-აღმოსავლეთ ნაწილებში (სადაც „კაატინგას“ უწოდებენ); გვხვდება აგრეთვე ავსტრალიის ცენტრალური დაბლობის აღმოსავლეთ ნაწილში. გარდა ამისა, წარმოქმნის სიმაღლებრივ სარტყელს მთის ქვედა ნაწილებში (ეთიოპიისა და მექსიკის მთიანეთში). ჰავა ცხელია და მშრალი. ზაფხულის თვეების საშუალო ტემპერატურებია 30°C-მდე, მაქსიმალური 50°C-მდე, ზამთრობით 12–20°C-მდე კლებულობს. ხმელეთის ზედაპირი წლის განმავლობაში იღებს 670–837 კჯ/სმ² (160–200 კკალ/სმ²) სითბოს. ნალექები 200–250 მმ წელიწადში, მთებში — 400–500 მმ-მდე. ზედაპირული ჩამონადენი უმნიშვნელოა; მუდმივი მდინარეები ცოტაა. ტროპიკული სარტყლების ნახევარუდაბნოს ზონებში ჭარბობს წითელ-მურა ნიადაგი. მცენარეულობა უმთავრესად ქსეროფილური კორდიანი მარცვლოვანები და ბუჩქნარია, ზოგან გამეჩხერებული ჯუჯა ხეებია. ცხოველები უდაბნოსი და სავანისაა. განვითარებულია მომთაბარე მესაქონლეობა, სარწყავი მიწათმოქმედება. ქართული საბჭოთა ენციკლოპედია, ტ. 10, თბ., 1986. — გვ. 58.
ყიზილორდის ოლქი

ყიზილორდის ოლქი (ყაზახ. Қызылорда облысы) — ოლქი სამხრეთ ყაზახეთში. ადმინისტრაციული ცენტრია ყიზილორდა. დასავლეთიდან ესაზღვრება აქტობეს ოლქები, ჩრდილოეთიდან — აქტობესა და ყარაღანდის ოლქები, აღმოსავლეთიდან — სამხრეთ ყაზახეთის ოლქი, ხოლო სამხრეთიდან — ყირგიზეთი. ყაზახეთის ადმინისტრაციული დაყოფა ყიზილორდის ოლქის ოფიციალური საიტი დაარქივებული 2012-09-21 საიტზე Wayback Machine.
გიორგი კვირიკაშვილი

გიორგი კვირიკაშვილი (დ. 20 ივლისი, 1967, თბილისი) — ქართველი პოლიტიკოსი, საქართველოს პრემიერ-მინისტრი 2015 წლის 30 დეკემბრიდან 2018 წლის 13 ივნისამდე. საქართველოს ეკონომიკისა და მდგრადი განვითარების მინისტრი 2012–2015 წლებში, საქართველოს საგარეო საქმეთა მინისტრი 2015 წელს. 2013 წლის ივლისიდან — 2015 წლის დეკემბრამდე იყო საქართველოს ვიცე-პრემიერი. 1991 წელს დაამთავრა თბილისის სახელმწიფო სამედიცინო ინსტიტუტი, შემდეგ 1995 წელს თბილისის სახელმწიფო უნივერსიტეტი ეკონომიკის განხრით. 1998 წელს მიიღო მაგისტრის ხარისხი ფინანსებში ილინოისის უნივერსიტეტში. 1993–1996 წლებში მუშაობდა გაერთიანებულ ქართულ ბანკში, 1996–1997 წლებში იყო „Trade Invest Bank-ის“ გენერალური დირექტორის მოადგილე. 1998 წელს კვლავ გაერთიანებული ქართული ბანკში მუშაობდა, იყო ერთ-ერთი დირექტორი. 1999 წელს მუშაობდა სახელმწიფო კანცელარიაში. 1999–2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2000 წელს გამოეყო მოქალაქეთა კავშირს სხვა ადამიანების ჯგუფთან ერთად და იყო გახდა ფრაქცია „ახალი მემარჯვენეების“ ერთ-ერთი დამფუძნებელი. 2001–2002 წლებში საქართველოს ტექნიკურ უნივერსიტეტში მიჰყავდა კორპორატიული ფინანსების სალექციო კურსი. 2004 წლიდან დაუბრუნდა საბანკო სექტორს. 2004–2006 წლებში იყო პირველი კომერციული ბანკის აღმასრულებელი მენეჯმენტის კონსულტანტი. 2006–2011 წლებში იყო „ქართუ ბანკის“ გენერალური დირექტორი. 2012 წლის საპარლამენტო არჩევნებში კოალიცია „ქართული ოცნების“ გამარჯვების შემდეგ დაბრუნდა პოლიტიკაში. 2012–2015 წლებში იყო ეკონომიკისა და მდგრადი განვითარების მინისტრი. 2015 წელს რამდენიმე თვის განმავლობაში ეკავა საგარეო საქმეთა მინისტრის თანამდებობა, ხოლო 2015 წლის 30 დეკემბრიდან დაინიშნა საქართველოს პრემიერ-მინისტრად. 18-11-2016-დან — 30-11-2016-მდე იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი „ქართული ოცნება — დემოკრატიული საქართველო“. 2018 წლის 14 აპრილს ტელეკომპანია „რუსთავი 2“-მა გაავრცელა მიმოწერა, რომელშიც მათი მტკიცებით „ქართული ოცნების“ წევრთა ჩატი იყო. წერილები ასახავდა დაპირისპირებას საქართველოს პარლამენტის თავმჯდომარეს, ირაკლი კობახიძესა და საქართველოს პრემიერ-მინისტრს, გიორგი კვირიკაშვილს შორის. 2018 წლის 15 აპრილს აღნიშნულთა დაკავშირებულ კითხვაზე კახა კალაძემ განაცხადა რომ კობახიძესა და კვირიკაშვილს შორის დაპირისპირება არ არსებობს. 2018 წლის 13 ივნისს ზაზა სარალიძის მხარდასაჭერად მოწყობილი საპროტესტო აქციების შემდეგ გადადგა თანამდებობიდან. ამ შესახებ კვირიკაშვილმა საგანგებო ბრიფინგზე განაცხადა. გიორგი კვირიკაშვილი — საქართველოს ბიოგრაფიული ლექსიკონი გიორგი კვირიკაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) გიორგი კვირიკაშვილი Twitter-ზე საქართველოს მთავრობა ↑ პრემიერი კვირიკაშვილი თანამდებობიდან გადადგა ↑ საქართველოს პრემიერ-მინისტრი — გიორგი კვირიკაშვილი ↑ R2 სავარაუდოდ, კვირიკაშვილისა და კობახიძის დაპირისპირების მიმოწერას ავრცელებს ↑ კალაძე: პრემიერსა და პარლამენტის თავმჯდომარეს შორის დაპირისპირება არ არსებობს
ყაზახეთის დროშა

ყაზახეთის დროშა (ყაზახ. Қазақстан Республикасының мемлекеттiк туы) — ყაზახეთის ოფიციალური სიმბოლო გერბთან და ჰიმნთან ერთად, რომელიც მიღებულია 1992 წლის 4 ივნისს. დროშის ავტორია ცნობილი ყაზახი დიზაინერი და მხატვარი, ყაზახეთის ხელოვნების დამსახურებული მოღვაწე შაკენ ნიაზბეკოვი. ყაზახეთის დროშა წარმოადგენს სწორკუთხა ცისფერ ველს, რომლის ცენტრშიც გამოსახულია 32 სხივიანი მზე, რომლის ქვეშ კი მოლივლივე არწივი. დროშის მარცხენა ნაპირში გამოსახულია ვერტიკალური ხაზი ეროვნული სიმბოლოებით. მზე, არწივი და ეროვნულსიმბოლოებიანი ვერტიკალური ორნამენტი ოქროსფერია. ცისფერი — თურქული მოდგმის ერების ტრადიციული ფერია. დროშაზე იგი უსაზღვრო ცას აღნიშნავს და არის საერთო კეთილდღეობის, სიმშვიდის, მშვიდობისა და ერთობის სიმბოლო. მზე — სიცოცხლისა და ენერგიის წყაროა. მზის სილუეტი სიცოცხლის სიმბოლოა. ჰერალდიკის კანონების მიხედვით მზე არის სიმდიდრისა და სიუხვის სიმბოლო. არწივი — ყაზახეთში მცხოვრები ეთნოსისათვის არწივის გამოსახულებას ხანგრძლივი ტრადიცია აქვს. სიმბოლიკის ენაზე არწივი აღნიშნავს სახელმწიფო ხელისუფლების შორსმჭვრეტელობას. დროშის მარცხენა მხარეს წარმოდგენილი ეროვნული სიმბოლო არის ყაზახური კულტურის ტიპური ნიმუში. ყაზახეთის დროშა ყაზახეთის დროშები
Cymothoa exigua

Cymothoa exigua — პარაზიტული კიბოსნაირი Cymothoidae-ის ოჯახისა. მამლის სხეულის სიგრძე 8-29 მმ, ხოლო დედლისა — 7,5-15 მმ აღწევს. პარაზიტი ლაყუჩების გავლით აღწევს თევზის ენის ბოლოს და ბრჭყალების დახმარებით სისხლს სწოვს, რასაც თან სდევს ენის ატროფია. ამის შემდეგ, პარაზიტი ხდება თევზის ენის ნაწილი. თევზს შეუძლია პარაზიტი გამოიყენოს ისევე, როგორც ნორმალური ენა. საკმაოდ ფართოდ არის გავრცელებული. გვხვდება კალიფორნიის ყურიდან გუაიაკილის ყურამდე. მისი სასიცოცხლო ციკლის შესახებ ცოტა რამ არის ცნობილი. ადამიანისთვის საფრთხეს არ წარმოადგენს. Cymothoa exigua (ინგლისური)
ბითინია

ბითინია (ბერძ. Βιθυνία, ლათ. Bithynia) — ისტორიული ოლქი მცირე აზიის ჩრდილო-დასავლეთ ნაწილში, თანამედროვე თურქეთის ტერიტორიაზე. სახელი ეწოდა ევროპიდან შემოჭრილი თრაკიული ტომების თინების ან ბითინების მიხედვით. უკვე ძველი წელთაღრიცხვის VIII-VII საუკუნეებში ბითინიის სანაპიროზე დაარსდა ბერძნული კოლონიები ასტაკოსი, ჰერაკლეა და სხვა. ძველი წელთაღრიცხვის VII-VI საუკუნეებში ბითინია ემორჩილებოდა ლიდიას, VI-IV საუკუნეებში აქემენიდებს; დიადოქოსების ომების დროს ბითინიის მმართველმა ზიპოიტემ დაამარცხა ლისიმაქე, დამოუკიდებელ სახელმწიფოდ გამოაცხადა ბითინია (ძველი წელთაღრიცხვის 297) და მეფის ტიტული მიიღო. მისმა ძემ, ნიკომედე I-მა განავრცო სახელმწიფოს საზღვრები და დააარსა დედაქალაქი ნიკომედია. ბითინიის უკანასკნელი მეფის ნიკომედე III-ის ანდერძით (ძველი წელთაღრიცხვის 74) ბითინია რომს გადაეცა სამფლობელოდ და მის პროვინციად გამოცხადდა. ძველი წელთაღრიცხვის 64 წელს იგი პონტოსთან გააერთიანეს (პონტოსა და ბითინიის პროვინცია) და მნიშვნელოვან ეკონომიკურ და კულტურულ როლს ასრულებდა რომის, მოგვიანებით კი ბიზანტიის იმპერიაში. XIV საუკუნეში ბითინია თურქ-ოსმალებმა დაიპყრეს. ქართული საბჭოთა ენციკლოპედია, ტ. 2, თბ., 1977. — გვ. 371. Söelch J., Bithynische Städte im Altertum, "Klio", 1924, S. 140—88.
სან-ხოსეს კანტონი

სან-ხოსე (ესპ. San José) — კანტონი კოსტა-რიკაში, სან-ხოსეს პროვინციაში. მოიცავს 44,62 კმ² ტერიტორიას; 2011 წლის აღწერის მონაცემებით მოსახლეობა 288 054 ადამიანს შეადგენს. მის ტერიტორიაზე მდებარეობს ქვეყნის დედაქალაქი სან-ხოსე. კანტონი მდებარეობს ნაყოფიერი კოსტა-რიკის ცენტრალური ვაკის სამხრეთ დაბოლოებასთან. საშუალო სიმაღლე ზღვის დონიდან 1 290 მეტრია. კოსტა-რიკის კანტონები mp3 y letra del Himno de la Ciudad - Municipalidad de San José დაარქივებული 2012-03-11 საიტზე Wayback Machine. ↑ Resultados Generales Censo 2011 დაარქივებული 2012-10-21 საიტზე Wayback Machine. p. 33
ქოქშეთაუ

ქოქშეთაუ (ყაზახ. Көкшетау / Kökşetaw / كوكشەتاۋ) — ადრე 1993 წლამდე ეწოდებოდა ქოქჩეთავი (რუს. Кокчетав). აკმოლის ოლქის ადმინისტრაციული ცენტრი, მისი მოსახლეობა 2013 ივლისის მონაცემებით შეადგენს 153,057 ადამიანს.  აშშ უოკეშო 1989-წლიდან ვიკისაწყობში არის გვერდი თემაზე: ქოქშეთაუ www.akmo.kz დაარქივებული 2007-12-16 საიტზე Wayback Machine. 360° QTVR fullscreen panoramas დაარქივებული 2017-04-14 საიტზე Wayback Machine. ↑ http://www.akmola.stat.kz/oblasti/koksh.htm
გივი გეგეჭკორი

გივი ილიას ძე გეგეჭკორი (დ. 24 იანვარი, 1933, თბილისი — გ. 2000) — ქართველი პოეტი. პირველი ლექსები გამოაქვეყნა 1952 წელს ალმანახ „პირველ სხივში“, ლექსთა პირველი წიგნი „მზიანი დღე“ — 1963 წელს. გეგეჭკორს ეკუთვნის პოეტური კრებულები: „ახალი აბზაცი“ (1968), „ჩემი დღესასწაულები“ (1971), „ჩიტების გამოღვიძება“ (1973), „მეორე მდინარე“ (1974) და სხვა. ფრანგი პოეტების თხზულებათა თარგმანები (კრებული „ფრანგული პოეზია“, 1968; გ. აპოლინერის „ლექსები“, 1972), წერილები ლიტერატურისა და ხელოვნების საკითხებზე. გეგეჭკორის ლექსები თარგმნილია რუსულ, უკრაინულ, ესტონურ, პოლონურ, ჩეხურ, სერბულ ენებზე. ქართული საბჭოთა ენციკლოპედია, ტ. 3, თბ., 1978. — გვ. 30. გივი გეგეჭკორი — საქართველოს ბიოგრაფიული ლექსიკონი ↑ გამოსათხოვარი : გივი გეგეჭკორი // ლიტერატურული საქართველო. - 2000, N 18 (28.04.-4.05). -გვ. 12-13.
ვლადიმერ გეგეჭკორი

ვლადიმერ (ლადო) გეგეჭკორი (დ. 14 მაისი, 1888, მარტვილი — გ. 27 ივნისი, 1980, თბილისი) — ქართველი საბავშვო მწერალი და მუსიკალური მოღვაწე. ავტორია ლექსთა კრებულებისა, აგრეთვე წიგნისა „ქართული ხალხური სიმღერის ოსტატები“ (I—IV წიგნი, 1954—1969), რომელშიც გამოვლენილი და აღნუსხულია 80-მდე ქართველი სიმღერის ოსტატი. ლადო გეგეჭკორის ვაჟი ცნობილი მსახიობი, საქართველოს სახალხო არტისტი გოგი გეგეჭკორი იყო. ჩხიკვაძე გ., ქართული საბჭოთა ენციკლოპედია, ტ. 3, თბ., 1978. — გვ. 30. ჩხიკვაძე გ., ენციკლოპედია „საქართველო“, ტ. 1, თბ., 1997. — გვ. 573. ვლადიმერ გეგეჭკორი — საქართველოს ბიოგრაფიული ლექსიკონი
17 დეკემბერი

17 დეკემბერი — გრიგორიანული კალენდრის 351-ე დღე (ნაკიან წლებში – 352-ე დღე). წლის ბოლომდე დარჩენილია 14 დღე. 546 : გოთური ომები (535-552) - ოსტგუთები მეფე ტოტილას მეთაურობით რომს იღებენ ბიზანტიელი გარნიზონის მოქრთამვით. 1637 : შიმაბარას აჯანყება - იაპონელი გლეხები ამაკუსა შიროს მეთაურობით მაცუკურა შიგეჰარუს წინააღმდეგ მხედრდებიან. 1718 : დიდი ბრიტანეთი ესპანეთს ომს უცხადებს. 1903 : ძმებმა რაიტებმა პირველი ფრენა განახორციელეს მოტორიზებული საჰაერო აპარატით. 1926 : საბჭოთა კავშირში მოსახლეობის პირველი საყოველთაო აღწერა ჩატარდა. 1967 : ავსტრალიის პრემიერ-მინისტრი ჰაროლდ ჰოლტი მელბურნის სამხრეთით ცურვისას უგზო-უკვლოდ გაქრა. 1989 : „სიმფსონების“ პირველი ეპიზოდი გავიდა ეთერში ფოქსის ტელეარხზე. 2003 : „ბეჭდების მბრძანებელი: მეფის დაბრუნება“ გამოდის მსოფლიო კინოეკრანებზე. 2009 : აფეთქებამ საიან-შუშენსკოეს ჰიდროელექტროსადგურზე ათობით ადამიანი იმსხვერპლა და აღმოსავლეთ ციმბირის ქალაქებში ელექტროენერგიის მიწოდების შეფერხება გამოიწვია. ბერლინში მძლეოსნობაში მსოფლიო ჩემპიონატზე იამაიკელი მორბენალი უსაინ ბოლტი 100 მ სპრინტში 9,58 წამით ახალ მსოფლიო რეკორდს ამყარებს. აღმოაჩინეს მზის სისტემის გარეთა ზედედამიწა GJ 1214 b, რომელიც პლანეტური მასითა და რადიუსით პლანეტა-ოკეანის მსგავსი უნდა იყოს. 2011 : ჩრდილოეთ კორეის ლიდერი კიმ ჩენ ირი გარდაიცვალა. ტროპიკულმა შტორმმა ვაშიმ ფილიპინებზე 400 ადამიანის სიცოცხლე იმსხვერპლა. ჩრდილოეთ კორეის ლიდერის კიმ ჩენ ირის გარდაცვალების შემდეგ ქვეყნის ლიდერის თანამდებობა კიმ ჩენ ინმა დაიკავა. 2017 : სებასტიან პინიერა ჩილეს პრეზიდენტად აირჩიეს. 2019 : პაკისტანის ყოფილ პრეზიდენტს პერვეზ მუშარაფს სპეციალურმა სასამართლომ სახელმწიფოს ღალატისათვის სიკვდილით დასჯა მიუსაჯა. 1267 : გო-უდა — იაპონიის 91-ე იმპერატორი 1770 : ლუდვიგ ვან ბეთჰოვენი — გერმანელი კომპოზიტორი (ნათლობის თარიღი) 1830 : გონკური, ჟულ დე — ფრანგი მწერალი 1842 : ლავისი, ერნესტ — ფრანგი ისტორიკოსი 1924 : კობერიძე, ოთარ — ქართველი მსახიობი 1949 : როჯერსი, პოლ — ბრიტანელი მომღერალი 1956 : მილსი, მაიკ — ამერიკელი მუსიკოსი (ჯგუფი R.E.M) 1971 : კოკოშკოვი, იგორ — სერბი კალათბურთის მწვრთნელი 1973 : ჯონსონი, რაიან — ამერიკელი კინორეჟისორი, სცენარისტი, მემონტაჟე და მსახიობი 1975 : იოვოვიჩი, მილა — წარმოშობით უკრაინელი ამერიკელი მოდელი და მსახიობი 1187 : გრიგოლ VIII — რომის პაპი 1237 : ჯალალედინ რუმი — ისლამისტური მისტიკოსი, თურქულენოვანი პოეტი, მევლევის ორდენის დამაარსებელი 1763 : კრისტიანი, ფრიდრიხ — საქსონიის კურფურსტი 1830 : ბოლივარი, სიმონ — ლათინურ ამერიკული ქვეყნების დამოუკიდებლობისთვის მებრძოლი 1857 : ბოფორტი, ფრენსის — ინგლისელი მეზღვაური 1907 : კელვინი, უილიამ — ინგლისელი ფიზიკოსი 1909 : ლეოპოლდ II — ბელგიის მეფე 1933 : ტხუფტენ გიაცო — XIII დალაი ლამა 1987 : რაიკინი, არკადი — რუსი მსახიობი 2011 : სეზარია ევორა — კაბო-ვერდელი მომღერალი 2011 : კიმ ჩენ ირი — ჩრდილოეთ კორეის მეთაური მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა ბარბარე - ბარბარობა იოანე დამასკელი იოანე პოლივოტელი სხვა თვეები:
ემა ტომპსონი

ემა ტომპსონი (ინგლ. Emma Thompson; 15 აპრილი, 1959, ლონდონი, გაერთიანებული სამეფო) — ბრიტანელი მსახიობი, კომიკოსი და სცენარისტი. მას აღიარება მოუტანა BBC-ს ტელესერიალებში მონაწილეობამ 1980-იან წლებში. შეგიძლიათ იხილოთ მედიაფაილები თემაზე „ემა ტომპსონი“ ვიკისაწყობში. ემა ტომპსონი კინოფილმების ინტერნეტ-მონაცემთა ბაზაში ემა ტომპსონი TCM-ის კინოფილმების მონაცემთა ბაზაში
ოქტავია სპენსერი

ოქტავია სპენსერი (ინგლ. Octavia Spencer; 25 მაისი, 1970, მონტგომერი, აშშ) — ამერიკელი მსახიობი. მისი ყველაზე ცნობილი როლია მინის როლი ფილმში „მოსამსახურე“. შეგიძლიათ იხილოთ მედიაფაილები თემაზე „ოქტავია სპენსერი“ ვიკისაწყობში. ოქტავია სპენსერი კინოფილმების ინტერნეტ-მონაცემთა ბაზაში Octavia Spencer biography დაარქივებული 2012-10-07 საიტზე Wayback Machine. – Comedy Central
ტროპიკული სარტყლების ტყის ზონები

ტროპიკული სარტყლების ტყის ზონები — ჩრდილოეთ და სამხრეთ ნახევარსფეროების ხმელეთის ბუნებრივი ზონები, რომელთა ლანდშაფტებში ჭარბობს ტროპიკული ტყე. გავრცელებულია ტროპიკული სარტყლების აღმოსავლეთ სექტორებში (ჩრდილოეთ და სამხრეთ ამერიკაში, აფრიკაში, ავსტრალიასა და ოკეანიის ზოგ კუნძულებზე). ახასიათებს ნოტიო ან სეზონურად ნოტიო ტროპიკული ჰავა, ტყის მცენარეულობა, ნიადაგთწარმოქმნის ლატერიტულ პროცესები. რადიაციული ბალანსი 290—335 კჯ/სმ² (70—80 კკალ/სმ²) წელიწადში. ტემპერატურის საშუალო თვიური რყევა შედარებით მცირეა (18-იდან 28°C-მდე). დანესტიანების ხელსაყრელ პირობებში (ჩვეულებრივ, ქარპირა კალთებზე) ყალიბდება მუდმივად ნოტიო ტყის ქვეზონა, სადაც ნალექების წლიური ჯანი 2000 მმ აღემატება, დანესტიანება თანაბარია, სეზონებს შორის სხვაობა მცირეა, გაბატონებულია ლიანებითა და ეპიფიტებით დაფარული ხშირი მარადმწვანე ტყე (დაფნისნაირები, მირტისნაირები, პარკოსნები, პალმები და სხვა) წითელ-ყვითელ ლატერიტულ ნიადაგებზე. უფრო მკაფიოდ გამოხატულ გვალვიან რაიონებში ყალიბდება სეზონურად ნოტიო ტყის ქვეზონა. აქ მარადმწვანესთან ერთად ხარობს ფოთოლმცვივანი (გვალვის პერიოდში) ხეები წითელ ფერალლითურ ფა დერიტულ ნიადაგებზე. დიდი ცხოველები მნიშვნელოვნად განადგურებულია. ტყე ძლიერ არის გაჩეხილი, ფართობები გამოყენებულია კაკაოს, ყავის, შაქრის ლერწმის, ბამბის პლანტაციებისათვის. ქართული საბჭოთა ენციკლოპედია, ტ. 10, თბ., 1986. — გვ. 58—59.